Nagu ma juba eelnevalt kirjutasin, oleme tegelenud viimastel päevadel muude tööde kõrvalt ka tootearendusega. Seoses sellega oleme läbi katsetanud mitmeid ostukotte, mida meie kaubanduses leida võib. No kui ma nüüd ausalt ütlen,siis need õhukesed ostukotid on küll suhteliselt mõttetud. Ostsin siit ja sealt paar puuvillast ostukotti aga kuigi neil peal kiri,et 100% puuvillane, polnud see just eriti hea puuvillane. Ah et miks. No sellepärast,et kuumpressi all tõmbus materjal  kollakaks(õige puuvill seda ei tee). Aga trükitud pildid tuleb üle kuumutada, et nad kotile kinnituksid. Ja üks hea paks ostukott läks pesus silmnähtavalt väiksemaks. Võiks öelda kohe,et imekspandavalt palju. Pesumasinasse panid ostukoti, välja võtsid mobiilikoti( no see oli nüüd sulaselge liialdus aga sinnakanti ta läks).  Nii me siis lasemegi spetsiaalselt omale õmmelda tugevamast ja paksemast, kvaliteetsest puuvillasest head ostukotid, millele on võimalik ka normaalset trükki peale teha. Mõtteid on  veelgi aga lihtsalt ei jagu kõige teostuseks korraga ei aega ega raha.  Siinkohal uuriks inimestelt: kas oleks huvi ja nõudlust ka laste rahvuslikele T-särkidele ? Kõik mõtted teretulnud.